En handelskonto består af en kontantkonto samt et depot, så du kan handle både indenlandske og udenlandske værdipapirer og fonde. Et depot er det sted, hvor dine værdipapirer ligger. Du skal altså have et depot for at kunne handle (købe og sælge) aktier. I gamle dage fik du et fysisk bevis på dine aktier og obligationer, som blev opbevaret i et fysisk depot. I dag er depotet digitalt og findes i din Netbank ligesom dine almindelige konti.